Úradný vestník L 164 , 02/07/2003 S. 0014 - 0016



Odločba Komisije z dne 27. junija 2003 o spremembi Odločbe Komisije 2000/159/ES o začasni odobritvi načrtov o ostankih škodljivih snovi iz tretjih držav v skladu z Direktivo Sveta 96/23/ES (notificirano pod dokumentarno številko K(2003) 1973) (Besedilo velja za EGP) (2003/485/ES) KOMISIJA EVROPSKIH SKUPNOSTI JE – ob upoštevanju Pogodbe o ustanovitvi Evropske skupnosti, ob upoštevanju Direktive Sveta 96/23/ES z dne 29. aprila 1996 o ukrepih za spremljanje določenih snovi in njihovih ostankov v živih živalih in živalskih proizvodih ter razveljavitvi direktiv 85/358/EGS in 86/469/EGS ter odločb 89/187/EGS in 91/664/EGS [1], in zlasti člena 29 Direktive, ob upoštevanju Direktive Sveta 72/462/EGS z dne 12. decembra 1972 o problemih v zvezi z zdravstvenim varstvom živali in veterinarskimi pregledi ob uvozu goveda, prašičev, ovc in koz ter svežega mesa ali mesnih proizvodov iz tretjih držav [2], kakor je bila nazadnje spremenjena z Uredbo (ES) št. 1452/2001 [3], in zlasti člena 3 Direktive, ob upoštevanju naslednjega: (1) Odločba Komisije 2000/159/ES z dne 8. februarja 2003 o začasni odobritvi načrtov tretjih držav o ostankih škodljivih snovi v skladu z Direktivo Sveta 96/23/ES [4], kakor je bila nazadnje spremenjena z Odločbo 2003/16/ES [5], navaja tretje države, ki so predložile načrt, v katerem so potrebna jamstva, ki jih tretja država nudi v zvezi z nadzorom skupin ostankov in snovi iz Priloge I k Direktivi 96/23/ES. (2) Nekatere tretje države so Komisiji predstavile načrte nadzora nad ostanki škodljivih snovi za proizvode in vrste, ki prvotno niso bile navedene v Prilogi k Odločbi 2000/159/ES. Z ovrednotenjem teh načrtov nadzora in dodatnimi informacijami, ki jih zahteva Komisija, so bila zagotovljena zadostna jamstva glede nadzora nad ostanki škodljivih snovi v teh tretjih državah v zvezi z navedenimi proizvodi ali vrstami. Te proizvode in vrste je treba dodati Prilogi k Odločbi 2000/159/ES za te države. (3) Nekatere tretje države niso predstavile načrtov nadzora nad ostanki škodljivih snovi ali pa niso dale zadostnih jamstev Komisiji na področju nadzora nad ostanki škodljivih snovi za proizvode in vrste, ki prvotno niso navedeni v Prilogi k Odločbi 2000/159/ES. Te proizvode in vrste je treba črtati s Priloge k Odločbi 2000/159/ES za te države. (4) Odločbo 2000/159/ES bi bilo zato treba ustrezno spremeniti. (5) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali – SPREJELA NASLEDNJO ODLOČBO: Člen 1 Priloga k Odločbi 2000/159/ES se spremeni, kakor je določeno v Prilogi k tej odločbi. Člen 2 Ta odločba je naslovljena na države članice. V Bruslju, 27. junija 2003 Za Komisijo David Byrne Član Komisije [1] UL L 125, 23.5.1996, str. 10. [2] UL L 302, 31.12.1972, str. 28. [3] UL L 198, 21.7.2001, str. 11. [4] UL L 51, 24.2.2000, str. 30. [5] UL L 7, 11.1.2003, str. 91. -------------------------------------------------- PRILOGA Priloga k Odločbi 2000/159/ES se spremeni: Vrstice, ki zadevajo Nizozemske Antile, Argentino, Bolgarijo, Belize, Čile, Honduras, Kenijo, Latvijo, Filipine, Združene države, Urugvaj, Srbijo in Črno goro ter Južno Afriko, se nadomestijo z ustreznimi vrsticami: Oznaka ISO2 | Država | Govedo | Ovce/koze | Prašiči | Kopitarji | Perutnina | Ribogojstvo | Mleko | Jajca | Kunci | Prostoživeča divjad | Gojena divjad | Med | AN | Nizozemski Antili | | | | | | | | | | | | | AR | Argentina | X | X | X | X | X | X | X | X | X | X | X | X | BG | Bolgarija | X | X | X | X | X | X | X | | | X | X | X | BZ | Belize | | | | | | X | | | | | | X | CL | Čile | X | X | X | X | X | X | | | | X | X | X | HN | Honduras | | X | | | | | | | | | | | KN | Kenija | | | | | | | | | | | | X | LV | Latvija | X | X | X | | X | X | X | X | X | X | X | X | PH | Filipini | | | | | | | | | | | | | US | Združene države | X | X | X | X | X | X | X | X | X | X | X | | UY | Urugvaj | X | X | | X | | X | X | | X | X | X | X | YU | Srbija in Črna gora | X | X | X | X | | | | | | | | X | ZA | Južna Afrika | X | X | X | | X | X | X | | X | X | X | X | --------------------------------------------------